ร้องเรียน ผู้อำนวยการเขตมีนบุรีและหัวหน้าฝ่ายโยธา เรื่อง ขอให้ฝ่ายโยธาประสานงานไปยังสำนักงานที่ดินเขตมีนบุรี (รุกล้ำที่สาธารณะ) บริเวณท้ายซอยหมู่บ้านบัวขาว 31 ซอยรามคำแหง 174 เนื่องจากเกรงว่าจะมีการรุกล้ำพื้นที่ถนนสาธารณะ (เนื่องจากการยกที่ดินของถนนในหมู่บ้านบัวขาวให้กับกทม. เมื่อ 20 กว่าปีที่ผ่านมา) 

บริเวณท้ายซอยของหมู่บ้านบัวขาว (ซอย 31) ในอดีตส่วนท้ายซอย จะมีพื้นที่ถนนรวมกับพื้นที่ฝั่งซ้ายและขวาด้านละ 20 ตารางวา ถูกเว้นไว้สำหรับกลับรถ แต่ปัจจุบันมีเจ้าของที่ดินในพื้นที่ติดกับพื้นที่ดังกล่าวแจ้งว่าได้ซื้อที่ดินส่วนนี้ไว้ในกรรมสิทธิแล้ว และกำลังดำเนินการสร้างสิ่งปลูกสร้างขนาดใหญ่ ลักษณะไม่ใช่ที่อยู่อาศัย โดยไม่ทราบว่าสิ่งปลูกสร้างนั้นสร้างเป็นอะไร โดยมีการขยายแนวรั้วออกมา จนมาติดในส่วนที่เป็นถนนปูน (ไม่ทราบว่ามีการขออนุญาตเขตในการดำเนินการนี้หรือเปล่า โดยทางชุมชนได้ขอให้แสดงเอกสารที่ดินและสิ่งปลูกสร้าง แต่เจ้าของที่ไม่สามารถแสดงหลักฐานให้ดูได้) กลายเป็นถนนติดกับรั้วก่อสร้างที่สร้างขึ้นมา จนทำให้รถจากข้างนอกที่เข้ามาในซอยกลับรถไม่ได้ เช่น รถพยาบาลที่มารับผู้ป่วยติดเตียงในซอย รถเก็บขยะของ กทม. และรถขนส่งพัสดุเอกชน

เรื่องดังกล่าวเป็นข้อสงสัยของชาวบ้านตลอดมา เพราะไม่ทราบว่ามีการซื้อขายพื้นที่ส่วนที่เป็นพื้นที่กลับรถของหมู่บ้าน เนื่องจากไม่มีการชี้เขตของที่ข้างเคียง และ ไม่ทราบว่า สิ่งปลูกสร้างที่กำลังก่อสร้างจะใช้เป็นที่อยู่อาศัย หรือประกอบกิจการซ่อมรถ เพราะมีลักษณะสิ่งปลูกสร้างขนาดใหญ่ ซึ่งจะกระทบกับสิ่งแวดล้อมและสถานะการเป็นที่อยู่อาศัยของคนหมู่บ้าน และเคยมีการร้องเรียนไปทางเขตในช่วงปลายเดือนมกราคม 2567 แต่ยังไม่ได้รับการแก้ไข และชี้แจงให้ชาวบ้านเข้าใจ จึงอยากให้ทางเขตประสานไปกับสำนักงานที่ดิน ให้มารังวัด ตรวจสอบและดำเนินให้ชาวบ้านหายสงสัยและสามารถอยู่ร่วมกันได้

ทั้งนี้ในปัจจุบันคนในหมู่บ้าน ได้ใช้พื้นที่ว่างรกร้าง ซึ่งอยู่ติดกับบริเวณจุดกลับรถที่ร้องเรียน และเจ้าของยังไม่ได้สร้างสิ่งปลูกสร้าง (อยู่ระหว่างดำเนินการขาย) เป็นที่กลับรถชั่วคราว ซึ่งหากดำเนินการขายได้เรียบร้อยจะส่งผลให้รถที่กล่าวในข้างต้น ไม่มีที่กลับรถ